Her er Strauss-Kahns sex-hotell
Pikante påstander florerer i Justispalasset i Lille. Daily Mail skriver at «Sylvi» som hevder hun var en av Dominique Strauss-Kahns mange kvinner, skal ha forklart til politiet at Strauss-Khan ikke ville gi henne penger, men hun skulle få gaver og delta i sexleker. Hun skal ha fått et par designersko, verdt 8 – 9000 kroner. Sylvi skal være et av aktoratets viktigste vitner under rettssaken i Lille, der det også kom fram at Dominique Strauss-Khan – populært kalt DSK – aldri har vært med på sexorgier på Hotel Carlton, slik det tidligere har vært påstått. Derimot skal DSK ha holdt sine aktiviteter på et hotell ti minutters ganger fra Hotel Carlton.Vi runder hjørnet inn i en bakgate til Grand Place, og et enkelt lite trestjerners hotell åpenbarer seg. Det var her på Hotel des Tours Dominique Strauss-Kahn ble smuglet inn for å delta i en sexorgie. Han hadde selv bestilt kvinnene som deltok i orgien. – Kvinnene som deltok kalte ham kongen, det er kommet fram under etterforskningen, sier Sarah-Lou Cohen, reporter i BFM-TV, Frankrikes mest sentrale nyhetskanal. Hun har fulgt DSK-saken og det som er kalt Carlton-affæren. – Det er riktig når DSK hevder at han aldri har satt sine ben innenfor dørene på Hotel Carlton. Han hadde bestilt prostituerte fra to av lederne på Carlton, men brukte Hotel de Tours til sine aktiviteter, sier Sarah-Lou Cohen.Gjennom vennene David Roquet og Fabrice Paszkowski skal DSK ha gjort en avtale med en sexring i Lille, med utgangspunkt i Hotel Carlton. – DSK var lederen i sin egen sexring, men fant det hensiktsmessig å samarbeide med den som ble drevet fra Hotel Carlton, sier Cohen. DSK skal ikke ha tatt sjansen på å bruke et rom på Hotel Carlton, men valgte heller det enkle hotellet i Rue de Tours. Og det var her, på Hotel des Tours i Lille, at en sexorgie, angivelig initiert av Dominique Strauss-Kahn, fant sted. Sett i ettertid var dette den sexorgien som førte til DSKs dramatiske fall fra maktens tinde. Noen måneder senere ble han arrestert i New York, etter å ha sextrakassert en stuepike.DSK hadde alltid vært overmåte ivrig på sexfronten, men det var i den nordfranske byen Lille at politiet, etter et anonymt tips, startet etterforskningen som har endt med at DSK nå er tiltalt for hallikvirksomhet. – Vi kan dessverre ikke si noe, derfor vet vi heller ingenting, sier resepsjonisten på Hotel Carlton med et smil. Det som, av politiet og fransk presse, er blitt kalt Carlton-affæren, begynte her. Men da var ikke sjefen for Det internasjonale pengefondet (IMF), Dominique Strauss-Kahn, inne i bildet. – Vi leser jo aviser, men jobbet ikke her i de årene du sikter til. Hotellet fikk nye eiere for ett år siden. Tidligere var det eierne av Hotel Carlton som styrte her, sier den yngste av resepsjonistene.
En av Dominique Strauss-Kahns elskerinner skal ha blitt belønnet med gaver og deltagelse i sexleker. Kvinner hevder at DSK ville se henne ha sex med en annen mann, med bind for øynene.